armvectores/hy_wikipedia_2023 huggingface dataset:
Լիլիթ Զաքարյան

Լիլիթ Զաքարյան (հուլիսի 27, 1986(1986-07-27), Երևան, Հայկական ԽՍՀ, ԽՍՀՄ), հայ դաշնակահարուհի։


== Կենսագրություն ==
Ավարտել է Երևանի Չայկովսկու անվան երաժշտական դպրոցը։ 2008 թվականին ավարտել է Երևանի պետական կոնսերվատորիան, 2010 թվականին՝ կոնսերվատորիայի «Կատարողական և ստեղծագործական բարձրագույն վարպետություն» լրացուցիչ կրթության լրիվ դասընթացը։ Հանդես է եկել Ղազախստանի և Կիսլովոդսկի սիմֆոնիկ նվագախմբերի հետ, ելույթներ է ունեցել Հայաստանի պետական ֆիլհարմոնիկ նվագախմբի, Հայաստանի պետական երիտասարդական նվագախմբի և Հայաստանի պետական ակադեմիական երգչախմբի հետ։ 2005 թվականից աշխատում է Հայաստանի պետական երիտասարդական նվագախմբում, 2008 թվականից՝ Չայկովսկու անվան երաժշտական դպրոցում։ 2010 թվականից որպես ասիստենտ աշխատում է Երևանի պետական կոնսերվատորիայում՝ պրոֆեսոր Ս. Զաքարյանի դասարանում։


== Մրցանակներ ==
Դ. Շոստակովիչի անվան համառուսական մրցույթի դափնեկիր, 1996
Շոպենի անվան երիտասարդ կատարողների միջազգային մրցույթի 3-րդ մրցանակ, 1997, Հարավսլավիա
«Grand Concours International de Piano» 1-ին մրցանակ, 1998, Ֆրանսիա
«Ժառանգություն» Համահայկական միջազգային մրցույթի դափնեկիր, 2000
Դելֆյան խաղերի դափնեկիր, 2005, Ուկրաինա
Արամ Խաչատրյանի անվան միջազգային մրցույթի 3-րդ մրցանակ, 2007, Հայաստան
Դասական երաժշտության բնագավառում Հայաստանի Հանրապետության Նախագահի երիտասարդական մրցանակ, 2011։


== Ծանոթագրություններ ==
Սպիտակ աշտարակ (Սալոնիկ)

Սալոնիկի Սպիտակ աշտարակ (հուն․՝ Λευκός Πύργος), ճարտարապետական հուշարձան և թանգարան, որը գտնվում է Հունաստանի Սալոնիկ քաղաքում :
Չնայած նրան, որ աշտարակը կոչվում է «սպիտակ», այն ունի գոմեշի կաշվի գույն։ Սպիտակ աշտարակը գտնվում է Սալոնիկի Հաղթանակի փողոցի վրա՝ Եգեյան ծովի Թերմայկոս ծոցի վրա։ Աշտարակի ներսում գործում է բյուզանդական թանգարան։ Սպիտակ աշտարակը համարվում է Սալոնիկի գլխավոր տեսարժան վայրերից մեկը։ Աշտարակից ոչ հեռու գտնվում է «Մակեդոնիա Պալաս» հյուրանոցը։
Սալոնիկի Սպիտակ աշտարակը թուրքերի կողմից կառուցվել է, որպես պաշտպանական ամրություն։ Սկզբնական շրջանում այն եղել է տխրահռչակ բանտ և մի վայր, որտեղ կատարվել են զանգվածային մահապատիժներ։ Այն բանից հետո, երբ Սալոնիկն անցավ Հունաստանի տիրապետության տակ «արյունոտ աշտարակը» կոչվեց «սպիտակ աշտարակ»։ Ներկայումս այն համարվում է քաղաքի գլխավոր խորհրդանիշը, որը խորհրդանշում է Մակեդոնիա երկրամասի ինքնիշխանությունը։


== Պատմություն ==
Աշտարակը կառուցվել է այն բանից հետո, երբ օսմանյան թուրքերը 1430 թվականին գրավեցին Սալոնիկ քաղաքը։ Մեզ հայտնի է, որ աշտարակի շինարարակն աշխատանքներն ընթացել են Մուրադ II սուլթանի կառավարման տարիներին։
1912 թվականին օսմաներեն լեզվով գրված արձանագրության մեջ նշվում է, որ շինարարական աշխատանքներն ընթացել են 1535-1536 թվականներին։
Պատմաբան Ֆրանց Բաբինգերը նշում է, որ աշտարակը կառուցվել է օսմանյան մեծանուն ճարտարապետ Սինանի կողմից, ով հայտնի է շատ ամրությունների նախագծմամբ։ Նա նախագծել է հատկապես ալբանական Վլորա նավահանգստում նմանատիպ աշտարակների հատակագծեր։
Մեկ այլ աղբյուրում նշվում է, որ հնարավոր է, թե Սպիտակ աշտարակը կառուցվել է 12-րդ դարում՝ բյուզանդացիների կողմից։ Տարբեր ժամանակներում աշտարակը օսմանցիների համար ծառայել է որպես բերդ, զորանոց և բանտ։ 1826 թվականին սուլթան Մահմուդ II-ի հրամանագրով հարյուրավոր բանտարկյալներ մահվան են դատապարտվել և սպանվել հենց այստեղ։
Այն ստացել է «արյունոտ աշտարակ» կամ «կարմիր աշտարակ» անվանումը։ Դարեր շարունակ աշտարակը Սալոնիկի պատերի մաս էր կազմում։ Այն առանձնացավ այն բանից հետո, երբ 1918 թվականին Բալկանյան առաջին պատերազմի հետևանքով այն քանդվեց։
Այդ պահից հետո աշտարակը ձեռք է բերել ներկայիս անվանումը։ 1913 թվականի մարտին աշտարակի մոտակայքում սպանվել է Հունաստանի թագավոր Գեորգի I-ը։


== Ծանոթագրություններ ==
Վերբկա (գյուղ, Չեչելնիկի շրջան)

Անվան այլ կիրառումների համար տե՛ս՝ ՎերբկաՎերբկա (ուկրաիներեն՝ Вербка), գյուղ Ուկրաինայի Վիննիցայի մարզի Չեչելնիկի շրջանում։ Բնակավայրը նախկինում նաև անվանվել է Վելիկայա Վերբկա։ Հիմնադրվել է 1920 թվականին։
2001 թվականի տվյալներով Վերբկա գյուղում բնակվում էր 2 295 մարդ։ Բնակավայրը զբաղեցնում է 5,6 կմ² տարածք։ Բնակչության խտությունը կազմում էր 409,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Համան

Համան (հանգըլ՝ 함안군, հանջա՝ 咸安郡, կորեերենի նոր ռոմանականացում՝ Haman-gun), վարչական միավոր, Հարավային Կորեայի  Հարավային Գյոնգսանգ մարզում։


== Պատմություն ==
Համանի պատմությունը սկսվում է Բյոնհան նահանգի պետական միավորման ժամանակներից։  Այն ժամանակ ներկայիս վարչական միավորի տարածքում գտնվել է Փյոնջին Անյա բնակավայրը։ Կայա դարաշրջանի ժամանակ այստեղ գտնվում էր Արա Կայա ցեղային միությունը։ VIII դարում այս տարածքը ընկել է Միացյալ Սիլլայի հսկողության տակ և 757 թվականին այստեղ հիմնադրվել է Համանի շրջանը։ Դրանից հետո շրջանը մի քանի անգամ միացվել է այլ վարչական միավորների։ 995 թվականին միացել է Համջու, 1018 թվականին՝ Կիմհե, 1509 թվականին՝ Տոհոբու և 1906 թվականին՝  Չիլվոն շրւաններին։ 1914 թվականին Համանը շրջանը կրկին ստեղծվել է։


== Աշխարհագրություն ==
Համան տեղակայված է Կորեական թերակղզու հարավ-արևելքում, Հարավային Գյոնգսանգ մարզի կենտրոնական մասում։ Արևելքում սահմանակցում է Չանգվոնին, արևմուտքում Չինջուին, հարավում՝ Մասանին, հյուսիսում՝ Չանգյոնգին։ Բարձր կետը Յոհոնսան լեռն է (770 մետր)։ Շրջանի հյուսիսային մասը տեղագրական առումով ավելի ցածր է, քան հարավայինը։ Տարածքով հոսում է Կորեայի ամենակարևոր գետերից Նակդոնգը և Նամգանը։ Այս երկու գետերի միջև տարածք կա, որը հարմար է գյուղատնտեսության համար։


== Վարչական բաժանում ==
Համանը վարչականորեն բաժանվում է 1 իպի և 9 մյոնի։


== Տնտեսություն ==
Համանի տնտեսությունը հիմնված է սննդի արդյունաբերության և գյուղատնտեսության վրա։ Գյուղատնտեսական մշակաբույսերի մեւ կարելի է հանդիպել  ձմերուկ, սոյա, խաղող, դդում, մեղր, խուրմա։


== Զբոսաշրջություն և տեսարժան վայրեր ==
Համանի կոնֆուցիականության դպրոց՝ հիմնադրվել է XVII դարում։ 1983 թվականի օգոստոսի 6-ին Համանի կոնֆուցիականության դպրոցը ներառվել է մշակութային ժառանգությունների ցանկում՝ 211 համարի ներքո։
Չանչխոնսանի բուդդայականության տաճար՝ տեղակայված է Չիլբուկմյոնում։ Տաճարի գլխավոր կառույցը կանգնեցվել է 1979 թվականին։
Խամջու այգի։ Այգու տարածքում գտնվում է ավելի քան 2 հազար տեսակի ծառ և ավելի քան 26 հազար թուփ։ Այգու մակերեսը կազմում է 60 հազար կմ քառակուսի։
Արաջե արվեստի փառատոն, որը տոնվում է ամեն տարի նոյեմբերին։ Ծրագիրը ներառում է բանահյուսական խմբերի ներկայացումներ, թատերական բեմադրություններ և սպորտային խաղեր։
Մեզոզոյան դարաշրջանի բրածո թռչնի տպագրություններ՝ գտնված Յոնսանի տարածքում։ Այդ տարածքում գտնվում է նաև դինոզավրերի և անհետացած թռչունների հետքեր։


== Խորհրդանիշներ ==
Ինչպես Հարավային Կորեայի մյուս վարչական միավորները, Համանը ևս ունի իր խորհդանիշները.

Ծառ. Խուրմա՝ համարվում է հարստության խորհրդանիշ,
Զինածաղիկ,
Կաչաղակ, խորհրդանշում է հաջողությունը և լավ լուր է հաղորդում։


== Ծանոթագրություններ ==


== Արտաքին հղումներ ==
Официальный сайт уезда(անգլ.)
Страница уезда в вики-энциклопедии Galbijim(անգլ.)
Դաշև (գյուղ, Իլինեցկոեի շրջան)

Դաշև (ուկրաիներեն՝ Дашів), գյուղ Ուկրաինայի Վիննիցայի մարզի Իլինեցկոեի շրջանում։ Հիմնադրվել է 1928 թվականին։
2001 թվականի տվյալներով Դաշև գյուղում բնակվում էր 12 մարդ։ Բնակավայրը զբաղեցնում է 0,03 կմ² տարածք։ Բնակչության խտությունը կազմում էր 400 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թիլ (Մալաթիայի գավառ)

Թիլ, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Լիմ (Վանի գավառ)

Անվան այլ կիրառումների համար տե՛ս՝ Լիմ (այլ կիրառումներ)Լիմ, գյուղ Արևմտյան Հայաստանում, Վանի վիլայեթի Վանի գավառում։ Գտնվում էր Վան քաղաքից 35 կմ հյուսիս-արևելք, Մեհմեդիկ գետի ձախակողմյան վտակի աջ ափին։


== Անվան ստուգաբանություն ==
Ըստ Ն. Ադոնցի անվանումը ծագել է հնում հիշատակվող Լիմբ կիրճի անունից։


== Աղբյուրներ ==
XX դարի սկզբին ուներ 25 տուն հայ և 35 քուրդ բնակիչ։


== Աղբյուրներ ==
Լիմն ուներ Ս. Սարգիս անունով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Թաիբ

Թաիբ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Յալինովկա (գյուղ, Լետիչևի շրջան)

Անվան այլ կիրառումների համար տե՛ս՝ ՅալինովկաՅալինովկա (ուկրաիներեն՝ Ялинівка), գյուղ Ուկրաինայի Խմելնիցկիի մարզի Լետիչևի շրջանում։
2001 թվականի տվյալներով Յալինովկա գյուղում բնակվում էր 279 մարդ։ Բնակավայրը զբաղեցնում է 1524 կմ² տարածք։ Բնակչության խտությունը կազմում էր 183,07 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պատրիկ Բաբումյան

Պատրիկ Բաբումյան  (հուլիսի 1, 1979(1979-07-01), Աբադան, Խուզեսթան, Իրան), գերմանահայ ծանրորդ, բոդիբիլդեր, համաշխարհային ռեկորդակիր։
Պատրիկ Բաբումյանը ծնվել է 1979 թվականին, Իրանի Աբադան քաղաքում, հայկական ընտանիքում։ Յոթ տարեկանում ընտանիքի հետ տեղափոխվել է Գերմանիա։ Տասներեք տարեկանում սկսում է զբաղվել պրոֆեսիոնալ ուժային սպորտով։
1999 թվականին Պատրիկը Գերմանիայում անցկացվող բոդիբիլդինգի մրցաշարում գլխավոր մրցանակին է արժանացել։ Լոգլիֆտի բարձրացման մրցումում համաշխարհային ռեկորդ է սահմանել՝ բարձրացնելով 180 կգ։ 
2005 թվականից Պատրիկը դարձել է բուսակեր, իսկ 2011 թվականից՝ խիստ բուսակեր, որն իր սննդակարգից բացառում է կենդանական ծագման մթերքը` միս, ձու, ձուկ, կաթ և կաթնամթերք։ Նա օգտագործում է բրինձ, կարտոֆիլ, վարսակ, միրգ, բանջարեղեն և կանաչեղեն, ինչպես նաև սոյայի կաթ, բուսական և մրգային կոկտեյլներ։ 
Պատրիկը կենդանիների իրավունքների պաշտպանության PETA ընկերության և «Բուսակերներ» կազմակերպության անդամ է։ 2011 թվականին նա Գերմանիայում ճանաչվել է «ուժեղ մարդ» սթրոնգմեն (strongmen): 
2012 թվականին նա  համաշխարհային նոր ռեկորդ է սահմանել՝ գլխից վերև բարձրացնելով 127 կգ-անոց գարեջրի տակառը։ 
2013 թվականին Պատրիկ Բաբումյանը Տորոնտոյում (Կանադա) նոր ռեկորդ է սահմանել՝ բեռներով քայլքից նա տարել է 550 կգ քաշանոց բեռ։ 
Պատրիկ Բաբումյանը եղել է Հայաստանում, համագործակցել է COAF-ի հետ («Հայաստանի մանուկներ» բարեգործական հիմնադրամ) հետ և վերանորոգել Արագածոտնի մարզի Արտենի գյուղի սպորտային դահլիճը։
Պատրիկը, ով մասնագիտությամբ նաև հոգեբան է, իր հարսնացուի հետ միասին գիրք է գրել՝ նվիրված սպորտային սննդին։ Գիրքը թարգմանվել է անգլերեն։


== Ծանոթագրություններ ==
Օբիխոդովկա

Օբիխոդովկա (ուկրաիներեն՝ Обиходівка), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1927 թվականին։
2001 թվականի տվյալներով Օբիխոդովկա գյուղում բնակվում էր 0 մարդ։ Բնակավայրը զբաղեցնում է 0,261 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իմաստություն Սողոմոնի

Իմաստություն Սողոմոնի, Աստվածաշունչ մատյանի Հին Կտակարանի ոչ կանոնական գիրք։ Գիրքը գրվել է հունարենով, Եգիպտոսում, մի հավատացյալի ձեռքով (ենթադրաբար՝ մ.թ.ա. 50–30-ին)։ Հեղինակը հունական մտածողության (Հոմերոս, Պլատոն և այլն) միջոցով իր ընթերցողներին՝ հելլենիստական մշակույթով տարված հրեաներին ու հույներին փորձում է համոզել, որ հրեական իմաստությունը գերազանցում է մյուսներին։ Իսրայելական դավանությանը հավատարիմ ու քաջատեղյակ այդ այրը մեծ հմտությամբ է օգտվել զանազան աղբյուրներից։


== Արտաքին հղումներ ==
Իմաստություն Սողոմոնի գիրքը արևելահայերեն
Հրեշավոր երևույթ

«Հրեշավոր երեևույթ», հայ բանաստեղծ Հովհաննես Թումանյանի հոդվածներից։


== Պատմություն ==
Հովհաննես Թումանյանի հոդվածներից՝ գրված 1913 թվականին։
Առաջին անգամ տպագրվել է 1913 թվականին Թիֆլիսի «Հորիզոն» օրաթերթի (№ 225) հոկտեմբերի 8-ի համարում, այնուհետև՝ 1969 թվականին Երևանում լույս տեսած Ն․ Թումանյանի «Թումանյանը քննադատ» (էջ 276-277) գրքում, ապա Երևանում`1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության չորրորդ հատորում (էջ 280-281)։
Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթից։


== Ծանոթագրություններ ==
Վինցենայմ Կոշերսբերգ

Վինցենայմ Կոշերսբերգ (ֆր.՝ Wintzenheim-Kochersberg), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2014 թվականի դրությամբ կազմում է 369 մարդ, բնակչության խտությունը` 189.23 մարդ/կմ²։ Բնակավայրը զբաղեցնում է 1.95 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 20 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 201 աշխատունակ (15-64 տարեկան)  բնակիչ, որոնցից ակտիվ էին 160-ը, իսկ ոչ ակտիվները` 41։ Ակտիվության ցուցանիշը կազմում է 79,6 %։ 160 աշխատունակ մարդկանցից աշխատել է 146 անձ (85 տղամարդ և 61 կին)։ Գործազուրկ են եղել 14 անձ (6 տղամարդ և 8 կին)։ 41 անաշխատունակներից 8-ը եղել են աշակերտներ կամ ուսանողներ, 15-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բանզ

Բանզ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Հրեշը։ Ջեֆրի Դամերի պատմությունը

«Հրեշը։ Ջեֆրի Դամերի պատմությունը» (անգլ.՝ Dahmer – Monster: The Jeffrey Dahmer Story), ամերիկյան սերիալ սերիական մարդասպան Ջեֆրի Դամերի կյանքի մասին։ Ստեղծվել է Ռայան Մերֆիի և Իեն Բրենանի կողմից։ Դամերի դերը կերտել է Էվան Փիթերսը։
Սերիալի բոլոր տասը սերիաները թողարկվել են 2022 թվականի սեպտեմբերի 21-ին՝ Նեթֆլիքս հարթակում։


== Նախադրյալ ==
Սերիալն ուսումնասիրում է սերիական մարդասպան Ջեֆրի Դամերի դրդապատճառներն ու մեթոդները՝ կապված 1978-ից 1991 թվականներին կատարած սպանությունների հետ։


== Դերերում ==


=== Գլխավոր ===
Էվան Փիթերս՝ Ջեֆրի Դամեր
Ռիչարդ Ջենքինս՝ Լայոնել Դամեր
Մոլի Ռինգուոլդ՝ Ջոյս Դամեր
Մայքլ Լերնեդ՝ Քեթրին Դամեր
Նիսի Նաշ՝ Գլենդա Քլիվլենդ


== Սաունդթրեք ==
Ֆիլմի երաժշտությունը գրել և կատարել են Նիկ Քեյվն և Ուորեն Էլիսը։ Սաունդթրեք ալբոմն թողարկվել է սերիալի հետ միասին։


== Ընդունում ==
Թողարկման երկրորդ շաբաթում Նեթֆլիքսն հայտարարել է, որ սերիալը դարձել է բոլոր ժամանակների իններորդ ամենահայտնի անգլալեզու հեռուստաշոուն, որի բոլոր տասը սերիաները դիտել են 56 միլիոն ընտանիքներ։


=== Քննադատություն ===
Rotten Tomatoes-ը հայտնել է 50% դրական կարծիքների մասին՝ 6/10 միջին գնահատականով, որը հիմնված է 20 քննադատների կարծիքների վրա։ Metacritic-ից ութ քննադատներ սերիալն 100-ից 45 միավորով են գնահատել։
Սեպտեմբերի 23-ին Նեթֆլիքսը հեռացրել է սերիալի «LGBTQ» պիտակը՝ սոցիալական ցանցերում բացասական արձագանքից հետո
։


== Ծանոթագրություններ ==
(3648) Ռաֆինետի

(3648) Ռաֆինետի (անգլ.՝ Raffinetti), աստերոիդ աստերոիդների հիմնական գոտում։ Հայտնաբերվել է 1957 թվականի ապրիլի 24-ին Լա Պլատայի աստղադիտարանում։
Միջին հեռավորությունը Արեգակից կազմում է 2,414826 ա. մ., առավելագույնը մոտենում է 2,1561 ա. մ. հեռավորության վրա և հեռանում 2,6735 ա. մ.։ Արեգակի շուրջ մեկ ամբողջական պտույտ է կատարում 1370,65 երկրային օրվա ընթացքում, իր ուղեծրով շարժվելով միջինում 0,262649 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3648) Ռաֆինետի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սուրբ Ցեցիլիայի եկեղեցի (Քյոլն)

Սուրբ Ցեցիլիայի եկեղեցի (գերմ.՝ St. Caecilia), կաթոլիկական նախկին եկեղեցի գերմանական Քյոլն քաղաքի հարավային հին հատվածում (de: Köln-Altstadt-Süd) (Հյուսիսային Հռենոս-Վեսթֆալիա)։ Եկեղեցին գտնվում է Cäcilienstraße և Cäcilienkloster փողոցների հատման վայրում։

Սուրբ Ցեցիլիայի եկեղեցին իրենից ներկայացնում է ռոմանական եռանավ բազիլիկ՝ առանց տրանսեպտի։ Դասն ու հարավային կողմնային նավը ավարտվում են կիսաշրջանաձև ապսիդով։ Հյուսիսային կողմնային նավը ապսիդի հետ միասին ավարտվում է ավանդատնով։ Եկեղեցին Քյոլնում առանձնանում է շատ պարզ ճարտարապետությամբ և ներքին կահավորմամբ, ի տարբերություն մյուս ռոմանական եկեղեցիների։


== Պատմություն ==
9֊րդ դարում Սուրբ Ցեցիլիա եկեղեցու տեղում առաջացավ կանանց մենաստան՝ կուսաստան։ Նախկինում ենթադրում էին, որ այդ տեղում առաջացել է Քյոլնի առաջին տաճարը։ Սակայն վերջին տարիների պեղումների արդյունքը հակառակն ապացուցեց։ Պեղումների ժամանակ գտնվեցին ոչ մեծ ուղղանկյունաձև եկեղեցու հիմքեր։
10֊րդ դարից սկսվեց նոր եկեղեցու շինարարական աշխատանքները։ Սակայն միջոցների մշտական սղության պատճառով երկարաձգվեց եկեղեցու ավարտումը։ Պահպանվել է մի փաստաթուղթ, որում հայտնվում է, որ Քյոլնի արքեպիսկոպոս Բրունո Մեծը վանքին է կտակել շուրջ 50 ֆունտ արծաթ՝ որպեսզի ավարտվի շինարարությունը։
1474 թվականին եկեղեցու շենքը հանձնում է Ավգուստինյան եկեղեցու վանականներին։ Հենց այդ ժամանակահատվածին է վերաբերում նաև ավանդատան շինարարությունն ու ռոմանական տանիքի փոխարինումը կամարակապով։
Երկրորդ համաշխարհային պատերազմի տարիներին Բրիտանիայի ավիացիայի կողմից Քյոլնի ստրատեգիական ռմբակոծության ժամանակ ավերվում է Սուրբ Ցեցիլիայի եկեղեցին։ Հետպատերազմյա տարիներին եկեղեցին վերականգնվեց իր առաջնային՝ ռոմանական տեսքով։
1956 թվականից սկսած եկեղեցում իր գործունեությունն է սկսում ծավալել Միջնադարյան արվեստի թանգարանը (de: Museum Schnütgen), որը կրում է Ալեքսանդրա Շնյուտգենի (de: Alexander Schnütgen) անունը։ Վերջինս 1906 թվականին Քյոլնին է նվիրել իր հավաքածուն, որը և հանդիսացավ թանգարանի հիմնական մասը։


== Գրականություն ==
St. Peter und St. Cäcilien in Köln von Heinz Firmenich, 1976, ISBN 3880940185(գերմ.)
Das Kloster Maria zum Weiher vor Köln (1198—1474) und sein Fortleben in St. Cäcilien bis zur Säkularisation von Irene Gückel, ISBN 392297743X(գերմ.)
Sabine Czymmek, Die Kölner romanischen Kirchen, Schatzkunst, Bd. 1, Köln 2008 (=Colonia Romanica, Jahrbuch des Fördervereins Romanische Kirchen Köln e. V., Bd. XXII, 2007), S. 123—128, ISBN 978-3-7743-0422-2(գերմ.)


== Արտաքին հղումներ ==
Սուրբ Ցեցիլիա եկեղեցին «Քյոլնի ռոմանական եկեղեցիները»կայքում(գերմ.)
Սուրբ Ցեցիլիա եկեղեցին «Քյոլնի հին քաղաք» կայքում Archived 2012-04-15 at the Wayback Machine.(գերմ.)
(2810) Լև Տոլստոյ

(2810) Լև Տոլստոյ (անգլ.՝ Lev Tolstoj), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 13-ին Նիկոլայ Չեռնիխի կողմից Նաուչնիում։ Անվանվել է ի պատիվ ռուս մեծ գրող Լև Նիկոլաևիչ Տոլստոյի։
Միջին հեռավորությունը Արեգակից կազմում է 2,607487 ա. մ., առավելագույնը մոտենում է 2,2072 ա. մ. հեռավորության վրա և հեռանում 3,0077 ա. մ.։ Արեգակի շուրջ մեկ ամբողջական պտույտ է կատարում 1537,91 երկրային օրվա ընթացքում, իր ուղեծրով շարժվելով միջինում 0,234083 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,72° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2810) Լև Տոլստոյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լոխ Լոմոնդ

Լոխ Լոմոնդ (անգլ.՝ Loch Lomond, գաել.՝ Loch Laomainn), լիճ Շոտլանդիայում՝ Ստերլինգ, Արգայլ և Բյուտ (անգլ.՝ Argyll and Bute), Արևմտյան Դանբարտոնշիր վարչական շրջաններում։ Հայելու մակերեսի մեծությամբ (71 կմ²) Լոխ Լոմոնդը զբաղեցնում է առաջին տեղը Շոտլանդիայի լճերի շարքում, ըստ ջրի ծավալի (2,6 կմ²) երկրորդն է Լոխ Նեսից հետո։


== Աշխարհագրություն և ջրագրություն ==
Լիճը գտնվում է Գրամպիական լեռների հարավ- արևմուտքում, սառցադաշտերի գոյացրած տեկտոնական հովտում։ Լոխ Լոմոնդը հարավային մասում հատվում է տեկտոնական խզվածքով, որը հանդիսանում է երկրաբանական սահման լեռնային և հարթավայրային Շոտլանդիայի միջև։ Միջին խորությունը գրեթե 37 մ է, առավելագույնը՝ մոտ 190 մ։ Լճի հարավում շատ են կղզիները՝ Ինչմարին (ամենամեծ), Ինչֆադ և այլ կղզիներ։ Լճից սկիզբ է առնում Լիվեն գետը, որը Դամբարթոն քաղաքի մոտ թափվում է Կլայդ գետը։


== Պատմություն ==
Պատմական փաստաթղթերում լճի մասին ամենավաղ հիշատակումներից մեկը հանդիպում է Նեննյուսի «Բրիտանացիների պատմությունը» աշխատության «Բրիտանիայի զարմանահրաշ հրաշալիքների մասին» բաժնում։

Առաջին հրաշալիքը Լոմոնդ լիճն է։ Նրանում հաշվվում է վաթսուն կղզի, որտեղ բնակվում են մարդիկ, և նրան շրջապատում են վաթսուն ժայռեր, և նրանցից յուրաքանչյուրում կա արծվի բույն, և այդ լիճ է թափվում վաթսուն գետ, իսկ նրանից դեպի ծով է հոսում միայն մեկը, որը կոչվում է Լեմին։
2002 թվականից լիճը ներառված է Լոխ Լոմոնդ և Թրոսեքս ազգային պարկի  (անգլ.՝ Loch Lomond and The Trossachs National Park) կազմում։


== Ծանոթագրություններ ==


== Արտաքին հղումներ ==
(Անգլերեն) https://web.archive.org/web/20160708065457/http://www.snh.org.uk/publications/on-line/geology/loch_lomond_stirling/loch.asp
Ալինա Հովհաննիսյան

Ալինա Սուրենի Հովհաննիսյան (նոյեմբերի 21, 1947(1947-11-21)), խորհրդային հայ դերասանուհի։ ՀՀ վաստակավոր արտիստ (2005)։


== Կենսագրություն ==
Ալինա Հովհաննիսյանը ծնվել է 1947 թվականի նոյեմբերի 21-ին։ 1971 թվականին ավարտելով Վանաձորի պետական մանկավարժական ինստիտուտը՝ աշխատանքի է անցնում Հովհաննես Աբելյանի անվան պետական դրամատիկական թատրոն։


== Մրցանակներ և պարգևներ ==
ՀՀ մշակույթի նախարարության ոսկե մեդալ, 2017
ՀՀ մշակույթի նախարարության «Արտիստ» մրցանակ (2011)
«Թատերական Լոռի» մրցանակ (2010)
Չերվոնայա Դոլինա (գյուղ, Բոբրինեցի շրջան)

Անվան այլ կիրառումների համար տե՛ս՝ Չերվոնայա ԴոլինաՉերվոնայա Դոլինա (ուկրաիներեն՝ Червона Долина), գյուղ Ուկրաինայի Կիրովոգրադի մարզի Բոբրինեցի շրջանում։
2001 թվականի տվյալներով Չերվոնայա Դոլինա գյուղում բնակվում էր 161 մարդ։ Բնակավայրը զբաղեցնում է 0,747 կմ² տարածք։ Բնակչության խտությունը կազմում էր 215,53 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փայլատակում (այլ կիրառումներ)

Փայլատակում անվանումը կարող է վերաբերվել.

Փայլատակում (վեպ) - Սթիվեն Քինգի վեպ
Փայլատակում (ֆիլմ) - Սթենլի Կուբրիկի ֆիլմ
Փայլատակում (հեռուստասերիալ) - Միք Գարրիսի երեք սերիանոց ֆիլմ
Փայլատակում (բեմադրություն) - Ֆիլիպ Գրիգորյանի բեմադրություն
Մոլովատա

Մոլովատա (ռումիներեն՝ Molovata), գյուղ Մոլդովայի Հանրապետության Դուբասարի երկրամասում։


== Աշխարհագրություն ==
Գյուղը գտնվում է ծովի մակարդակից 80 մետր բարձրության վրա։


== Բնակչություն ==
Ըստ 2004 թվականի Մոլդովայում անցկացվող մարդահամարի, գյուղի բնակչությունը կազմում է 2936 մարդ (1467 տղամարդ, 1469 կին)։


== Էթնիկական կազմ ==
Էթնիկական կազմը։
Արամ Կարապետյան (քաղաքական գործիչ)

Անվան այլ կիրառումների համար տե՛ս՝ Արամ Կարապետյան (այլ կիրառումներ)Արամ Ռաֆիկի Կարապետյան , ՀՀ քաղաքական գործիչ, «Նոր ժամանակներ» կուսակցության նախագահ։
Ծնվել է 1964 թ. փետրվարի 1-ին Երևանում։


== Կրթություն ==
1980 թ. ավարտել է Երևանի թիվ 45 միջնակարգ դպրոցը։
1980-1985 թթ. սովորել է Երևանի պոլիտեխնիկական ինստիտուտի տեխնիկական կիբեռնետիկայի ֆակուլտետում։
1986-1988 թթ. սովորել է ԽՍՀՄ գիտությունների ակադեմիայի Մոսկվայի ռադիոֆիզիկայի և էլեկտրոնիկայի ինստիտուտի ասպիրանտուրայում, որտեղ պաշտպանել է թեկնածուական թեզ և 1990 թ. ստացել ֆիզիկամաթեմատիկական գիտությունների թեկնածուի գիտական աստիճան։
1996-1999 թթ. սովորել է Ռուսաստանի գիտությունների ակադեմիայի սոցիալ-քաղաքական հետազոտությունների ինստիտուտի դոկտորանտուրայում և դոկտորական թեզը պաշտպանելուց հետո՝ 1999 թ. ստացել է քաղաքական գիտությունների դոկտորի աստիճան։


== Աշխատանքային գործունեությունը ==
Աշխատել է Հայաստանի գիտությունների ակադեմիայի ռադիոֆիզիկայի և էլեկտրոնիկայի ինստիտուտում՝ որպես գիտաշխատող, հետո ավագ գիտաշխատող, ինստիտուտի արհմիության կոմիտեի նախագահ։ Ակտիվ մասնակցել է ղարաբաղյան շարժմանը։
«Ռուս-հայկական համագործակցության հիմնադրամի» համակարգող։
Աշխատել է Ռուսաստանի Պետդումայում, Պետդումայի ազգային անվտանգության խորհրդում, Ռուսաստանի դաշնային խորհրդում։
ՌԴ Պետդումայի ազգային անվտանգության խորհրդի հարավային ուղղության ղեկավար։
Եղել է մի շարք ռուսաստանյան բանկերի տնօրենների խորհրդի խորհրդական և մի շարք բանկերի տնօրենների խորհրդի անդամ։
2002 թ. Երևանում հիմնել է «Հեռանկար» ռազմավարական նախաձեռնությունների կենտրոնը։


== Քաղաքական գործունեությունը ==
2003 թ. եղել է ՀՀ Նախագահի թեկնածու։
2003 թ. Ազգային ժողովի ընտրություններին նրա թեկնածությունը չի գրանցվել վերջին 5 տարում ՀՀ-ում չբնակվելու պատճառաբանությամբ։
2003 թ. դեկտեմբերի 2-ին հիմնադրել է «Նոր Ժամանակներ» կուսակցությունը և միաձայն ընտրվել նրա նախագահ։
2007 թ. ՀՀ 4-րդ գումարման Ազգային ժողովի ընտրությունների ժամանակ գլխավորել է ՆԺԿ համամասնական ընտրացուցակը։


== Պարգևներ և մրցանակներ ==
2005 թ. Մոսկվայում կազմակերպվող «Լավագույնը լավագույններից» ամենամյա մրցանակաբաշխության արդյունքում Արամ Կարապետյանը ճանաչվել է հաղթող։ Հանձնաժողովը Արամ Կարապետյանին արժանացրել է նաև «ՌԴ պատվավոր հյուրի» կոչմանը։
2006 թ. Մոսկվայում՝ «Ռուսաստանի պրոֆեսիոնալ» հեղինակավոր մրցանակաբաշխության ժամանակ ժողովուրդների բարեկամության գործում ունեցած մեծ ավանդի համար ճանաչվել է ԱՊՀ երկրներում միակ պրոֆեսիոնալ քաղաքական գործիչը։Հեղինակել և խմբագրել է բազմաթիվ քաղաքականագիտական աշխատություններ, այդ թվում մի քանի գրքեր։
Ամուսնացած է, ունի երեք երեխա։
Ֆրա Դյավոլո (օպերա)

«Ֆրա Դյավոլո, կամ Հյուրանոց Տերաչինայում» (ֆր.՝ Fra Diavolo ou L’Hôtellerie de Terracine), ֆրանսիացի կոմպոզիտոր Դանիել Օբերի կոմիկական օպերա երեք գործողությամբ։ Օպերայի առաջնախաղը կայացել է 1830 թ. հունվարի 28–ին Փարիզի «Օպերա Կոմիկ» թատրոնի բեմի վրա։ Լիբրետոյի հեղինակ Էժեն Սկրիբ։  Օպերայի տևողությունը` մոտ 2,5 ժամ։ Օպերայի գործողությունները ծավալվում են հայտնի 18-19 դարերի սահմանագլխին հայտնի իտալացի ավազակապետ և Հարավային Իտալիայում ֆրանսիկան օկուպացիայի դեմ պայքարող Ֆրա Դիավոլոյի շուրջ։ 
Օպերան Օբերի լավագույն ստեղծագործություններից և ֆրանսիական կոմիկական օպերայի ժանրի լավագույն նմուշներից մեկը։ Ներկայումս երբեմն բեմադրվում է, հատկապես` Ֆրանսիայում։ Գոյություն ունեն օպերայի մի քանի ձայնագրություններ։


== Գործող անձինք ==
Ֆրա Դյավոլո, ավազակապետ, նույն ինքը` «մարկիզ Սան–Մարկո» (տենոր)
Ջակոմո, նրա օգնականը  (բաս)
Բեպպո, ավազակ (տենոր)
Լորենցո, կարաբինակիրների կապիտան (տենոր)
Լորդ Կոկբեր, ազնվական անգլիացի (բարիտոն)
Լեդի Պամելա, նրա կինը (մեցցո–սոպրանո կամ ալտ)
Մատեո, պանդոկապան (բաս)
Ցերլինա, его дочь (սոպրանո)
Ջրաղացպան (տենոր)
Զինվոր (տենոր)
Ֆրանչեսկո, Ցերլինայի նշանածը (համր դեր)Զինվորներ, գյուղացիներ, ավազակներ (երգչախումբ)


== Սյուժեն ==
Օպերայի գործողությունները տեղի են ունենում Տերաչինա գյուղաքաղաքում  և նրա մերձակայքում։


== Ծանոթագրություններ ==
Կենսաբազմազանության մակարդակներ

Բնապահպանության հիմնական խնդիրն է կենսաբազմազանության պահպանությունը։ Ըստ ՛՛Վայրի բնություն՛՛ համաշխարհային ֆոնդի՝ կենսաբազմազանությունը դա Երկրի վրայի կյանքի ձևերի, բույսերի, կենդանիների, միկրոօրգանիզմների միլիոնավոր տեսակների բազմազանությունն է նրանց գենային հավաքակազմի և բարդ էկոհամակարգերի հետ միասին, որոնք առաջացնում են կենդանի բնությունը։ Այս ձևով կենսաբազմազանությունը պետք է ուսումնասիրել 3 մակարդակներով՝ տեսակային, գենետիկական և էկոհամակարգային կենսաբազմազանություն։ Տեսակային կենսաբազմազանություն մակարդակի մեջ մտնում են Երկրի վրայի բոլոր տեսակները՝ սկսած բակտերիաներից և պարզագույններից մինչև բազմաբջիջ բույսերի, կենդանիների և սնկերի թագավորություն։
Գենետիկական կենսաբազմազանություն մակարդակի՝ ավելի փոքր մաշստաբի դեպքում կենսաբազմազանությունը ընդգրկում է տեսակների գենետիկական բազմազանությունը՝ առաջացած ինչպես աշխարհագրորեն հեռու պոպուլյացիաների, այնպես էլ միևնույն պոպուլյացիայի մեջ մտնող առանձնյակների կողմից։
Կենսաբազմազանությունը ընդգրկում է նաև տեսակների, էկոհամակարգերի բազմազանությունը, որոնք կազմում են համակարգեր, և այդ մակարդակների միջև փոխազդեցությունը։ Տեսակների և էկոհամակարգերի անընդհատ գոյության համար անհրաժեշտ են կենսաբազմազանության բոլոր մակարդակները։ Դրանք կարևոր են նաև մարդու համար։ Տեսակների բազմազանությունը ցույց է տալիս տեսակների էվոլյուցիոն և էկոլոգիական ադապտիացիաների հարստությունը տարբեր միջավայրերի հանդեպ։ Տեսակային բազմազանությունը ծառայում է մարդուն անհրաժեշտ բազմազան բնական նյութերի աղբյուր։ Օրինակ՝ խոնավ տրոպիկական անտառները իրենց հարուստ տեսակների կազմով արտադրում են բուսական և կենդանական բազմազան մթերքներ, որոնք կարող են օգտագործվել սննդի, շինարարության, բժշկության մեջ։ Գենետիկական բազմազանությունը անհրաժեշտ է ցանկացած տեսակին բնական կենսագործունեության, հիվանդությունների նկատմամբ կայունության, ադապտացիաներ կատարելու ընդունակության պահպանման համար միջավայրի փոփոխվող պայմաններում։
Կենսաբանական էկոհամակարգերի կենսաբազմազանություն մակարդակի բազմազանությունը իրենից ներկայացնում է տեսակների համակարգված պատասխանը շրջակա միջավայրի տարբեր պայմանների նկատմամբ։ Այդ կենսաբանական էկոհամակարգերը, որոնք բնորոշ են անապատներին, անտառներին, հեղեղված հողերին, ապահովում են էկոհամակարգերի բնականոն գործունեությունը։
Գրիգորին և Ակսինյան (արձանախումբ)

«Գրիգորին և Ակսինյան» քանդակագործական կոմպոզիցիա (ռուս.՝ Скульптурная композиция «Григорий и Аксинья»), գտնվում է ՌԴ Ռոստովի մարզի Վյոշենսկայա ստանիցայի կենտրոնում, Դոն գետի ափին։ Քանդակագործ Վ. Մոժաևի աշխատանքը ստեղծվել է Միխայիլ Շոլոխովի «Խաղաղ Դոն» վեպ-էպոպեայի մոտիվներով և նվիրված է երկու գլխավոր հերոսների` Գրիգորի Մելեխովի և Ակսինյա Աստախովայի հանդիպմանը։ ՌԴ մշակութային ժառանգության օբյեկտ է։


== Նկարագրություն ==
Քանդակագործական կոմպոզիցիան պատկերում է «Խաղաղ Դոն» վեպի դրվագներից մեկը։ Պատահական չէ, որ հուշարձանը գտնվում է Դոնի բարձր ափին։ Ոտաբոբիկ Ակսինյան անկտին ուսին գնում է խուտորի կողմը։ Ճանապարհին նրան ուղեկցում է Գրիգորին ձիու վրա։ Քանդակագործը պատկերել է այն պահը, երբ Գրիգորին, ընկերական զրույց վարելով հարևանուհու հետ, կատակով փակում է նրա ճանապարհը։ Հուշարձանի բարձրությունը 6,5 մետր է։
«Խաղաղ Դոնի» այն հատված է, որը պատկերում է արձանը.


== Պատմություն ==

Հուշարձանի նախագիծը 1957 թվականին ստեղծել է քանդակագործ Ն. Վ. Մոժաևը։ Նրա հետ աշխատել են նաև Է. Մ. Մոժաևան, Վ. Գ. Դեսյատնիչուկը, Վ. Ի. Վոլոշինը, Գ. Խոլոդնին։ Էսքիզները ցույց են տրվել «Խաղաղ Դոնի» հեղինակ Միխայիլ Շոլոխովին։ Գրողը որոշ ճշգրտումներ է արել` խորհուրդ տալով կոնաձև դույլերը փոխարինել գլանաձևով, իսկ արաբական ձին` Դոնի ձիով։ Նախագիծը կյանքի է կոչվել միայն 26 տարի հետո։ Հուշարձանը բացվել է գետի կայարանի դիմաց` Դոնի Ռոստովի հանգստի բազայի շրջանում, 1983 թվականին։
1995 թվականին շոլոխովյան կերպարների` 12 տոննա ընդհանուր զանգվածով քանդակը տեղափոխվել է գրողի ծննդավայր` Վյոշենսկայա ստանիցա, որտեղ և զարգանում են վեպի իրադարձությունները։


== Տես նաև ==
Գրիգորին և Ակսինյան մակույկում (արձանախումբ)


== Ծանոթագրություններ ==
Չերնիկով (Կրասնի Սուլինի շրջան)

Անվան այլ կիրառումների համար տե՛ս՝ Չերնիկով (այլ կիրառումներ)Չերնիկով (ռուս.՝ Черников), գյուղ (խուտոր) Ռուսաստանի Դաշնության Ռոստովի մարզի Կրասնի Սուլինի շրջանում։ Մտնում է Կիսելևսկի գյուղական համայնքի կազմի մեջ։
Սիս (Արարատի մարզ)

Անվան այլ կիրառումների համար տե՛ս՝ Սիս (այլ կիրառումներ)Սիս, գյուղ Հայաստանի Արարատի մարզում` Մասիսի տարածաշրջանում։ Գտնվում է մարզկենտրոնից 26 կմ հեռավորության վրա։


== Պատմություն ==
Սիս գյուղը հիմնադրվել է 1831 թվականին։ Նախկինում այն կոչվել է Սարվան, Սարվանլար, Սարվանլար Վերին անվանումները։ Սիս անվանափոխվել է 1989 թվականին։
Գյուղը տեղակայված է Հրազդան գետի աջ ափին` Միջինարաքսյան գոգավորությունում։ Գտնվում է ծովի մակարդակից 828 մետր բարձրության վրա։


== Կլիման ==
Գյուղի կլիման չոր, բարեխառն ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -5 °C։ Ամառը տևում է մայիսից մինչև հոկտեմբեր ամիսներ, օդի միջին ամսական ջերմությունը հասնում է 24-ից 26 °C, առավելագույնը՝ 42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատներ են, որոնք ոռոգման ընթացքում վերածվել են կուլտուր-ոռոգելի լանդշաֆտի։ Համայնքը գտնվում է բացարձակ ոռոգման գոտում։


== Բնակչություն ==
Սիս գյուղի բնակչությունը 2011 թվականի մարդահամարի տվյալներով կազմել է 1982 մարդ։ 2011 թվականի մարդահամարի հիմքով վարվող ընթացիկ հաշվառմամբ՝ 2017 թվականի հունվարի 1-ի դրությամբ Սիսի բնակչությունը կազմում է 1502 մարդ, 2018 թվականի հունվարի 1-ի դրությամբ` 1465 մարդ։
Բնակիչների մի մասի նախնիները գաղթել են Խոյից և Սալմաստից։
Սիսի ազգաբնակչության փոփոխությունը՝


== Տնտեսություն ==
Գյուղն ունի 535 տնտեսություն. դպրոց, գրադարան, մանկապարտեզ, բուժկետ, կապի հանգույց։ Համայնքի տնտեսության հիմնական ճյուղը գյուղատնտեսությունն է, համախառն բերքի մեծ մասը տալիս է բուսաբուծությունը։ Գյուղատնտեսական նշանակության հողերը կազմում են շուրջ 370 հեկտար, որոնք օգտագործվում են որպես վարելահողեր, պտղատու և խաղողի այգիներ։ Բնակչությունը զբաղվում է դաշտավարությամբ, բանջարաբուծությամբ, մշակում ջերմասեր բանջարաբոստանային, հացահատիկային, կերային կուլտուրաներ։ Արոտավայրերը զբաղեցնում են շուրջ 129 հեկտար, կան խոտհարքեր՝ 74 հեկտար։ Բնակչությունը զբաղվում է կաթնամսատու անասնապահությամբ, թռչնաբուծությամբ, ձկնաբուծությամբ։
Գյուղն արդյունաբերություն չունի։


== Ծանոթագրություններ ==

Սիս Archived 2014-09-12 at the Wayback Machine.


== Հղումներ ==
Արարատի մարզպետարան Archived 2012-04-13 at the Wayback Machine.
Վեիմելա

Վեիմելա (էստ․՝ Väimela), գյուղական ավան Էստոնիայի Վիրումաա նահանգի Վիռու շրջանում։
2011 թվականի տվյալներով գյուղական ավանում բնակվում էր 734 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Խավոտում

Խավոտում, գործվածքի կամ տրիկոտաժի մեկ կամ երկու երեսների վրա թելիկների վերջավորությունները դուրս քաշելու տեխնոլոգիական պրոցես։ Խավոտումից առաջանում է ցից կամ փռած սանդերքվածք՝ երկարախավ։ Խավոտումը կատարվում է խավոտման մեքենայով, որի աշխատանքային օրգանը պտտվող գլանաձև թմբուկն է։ Վերջինիս ամրացված են խավոտման ելունդներով կամ ասեղնավոր ժապավենով պատված գլանիկներ։ Խավոտում մեծացնում է գործվածքների մաշակայունությունը և ջերմապաշտպան հատկությունները։
Խոփուս

Խոփուս, գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Կրասնայա Պոլյանա (Արմավիրի քաղաքային օկրուգ)

Անվան այլ կիրառումների համար տե՛ս՝ Կրասնայա ՊոլյանաԿրասնայա Պոլյանա (ռուս.՝ Красная Поляна, նախկինում` Սեբելդա), խուտոր Ռուսաստանի Դաշնության Կրասնոդարի երկրամասի Արմավիրի քաղաքային օկրուգի կազմում, Կուբան գետի ափին։ Հյուսիսից սահմանակից է Նովոկուբանսկ քաղաքին։ Գտնվում է ծովի մակարդակից 157 մ բարձրության վրա։


== Բնակչությունը ==
Համաձայն 2002 թվականի տվյալների, գյուղն ուներ 3051 բնակիչ, իսկ 2010 թվականին գրանցված տվյալներով, բնակչությունը կազմում էր 3523 մարդ, որից 2630-ը` ռուսներ, 660-ը` հայեր, 40-ը` ուկրաինացիներ և այլն։


== Տնտեսությունը ==
Բնակիչներն զբաղվում են հացահատիկի մշակությամբ, բանջարաբուծությամբ, այգեգործությամբ և անասնապահությամբ։
Գյուղն ունի միջնակարգ դպրոց, ակումբ, բուժկայան և մանկապարտեզ։ Գործում է Պատանի օդաչուների դպրոցը։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(8565) 1995 WB6

(8565) 1995 WB6, աստերոիդ աստերոիդների հիմնական գոտում։ Հայտնաբերվել է 1995 թվականի նոյեմբերի 24-ին Ցունեո Նիջիմայի և Տակեշի Ուրատայի կողմից Օջիմայում։
Միջին հեռավորությունը Արեգակից կազմում է 2,790132 ա. մ., առավելագույնը մոտենում է 2,375 ա. մ. հեռավորության վրա և հեռանում 3,2053 ա. մ.։ Արեգակի շուրջ մեկ ամբողջական պտույտ է կատարում 1702,3 երկրային օրվա ընթացքում, իր ուղեծրով շարժվելով միջինում 0,211479 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8565) 1995 WB6 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գոմփոր

Գոմփոր, գյուղ Արևմտյան Հայաստանում, Էրզրումի վիլայեթի Սպերի գավառակում։ Գտնվում էր Սպեր քաղաքից 10-15 կմ արևելք, Ճորոխի ավազանին պատկանող Գոմփոր գետակի ափին։


== Աշխարհագրություն ==
Տարածքը լեռնային էր։


== Բնակչություն ==
1880-ական թվականներին ուներ 24 տուն՝ մոտ 96 լազ բնակչությամբ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Արշալոյս Արարատեան

«Արշալոյս Արարատեան», քաղաքական, հասարակական, բանասիրական և առևտրային թերթ։ Լույս է տեսել 1840-87 թթ. (ընդհատվել է 1882 թ.-ի հունիսից 1883 թ.-ի հունիսը) Զմյուռնիայում։ Խմբագիրներ՝ Սարգիս Պալապանյան, Ղուկաս Պալտազարյան, Հայրապետ Սավալանյան, Նշան Միրզա, Հարություն Սվաճյան։
Ունեցել է ներքին տեսությունների, արտաքին, առևտրային, ազգային և լուրերի բաժիններ, տպագրել է բանասիրական նյութեր, ուսումնական և բարոյախոսական հոդվածներ, վեպեր, գրական այլ ստեղծագործություններ, գրախոսականներ։ Արժեքավոր են ազգային բաժնի նյութերը, հայկական գաղթավայրերի վերաբերյալ հոդվածներն ու բազմազան լուրերը, սկզբնաղբյուրի նշանակություն ձեռք բերած որոշ հրապարակումներ (Խաչատուր Աբովյանի «Աշխարհիկ բարբառ երեւանցի հայոց», 1850, № 360, Գաբրիել Պատկանյանի ուշ շրջանի բանաստեղծություններն ու պոեմները և այլն)։ Լեզուն աշխարհաբար էր։
Թերթը լայնորեն տարածվել է Կովկասում և հայկական գաղթավայրերում։ Ընդհատվել է 1886 թվականին, երբ թուրքական կառավարությունը բանտարկել է Հ. Սվաճյանին։ Ծանր հիվանդ վիճակում բանտից ազատված խմբագիրը վերսկսել է թերթի լույսընծայումը, սակայն շուտով, նրա մահից հետո, դադարել է լույս տեսնելուց։


== Ծանոթագրություններ ==
Ղարաբաղ (Կաղզվանի գավառ)

Անվան այլ կիրառումների համար տե՛ս՝ Ղարաբաղ (այլ կիրառումներ)Ղարաբաղ, գյուղ Արևելյան Հայաստանում, նախկին Կարսի մարզի Կաղզվանի գավառում։ Գտնվում էր Նախիջևանի տեղամասում, Բագարանից մոտ 3 կմ հյուսիս֊արևելք, Տեկորի գետի աջ ափից ոչ հեռու։
Համապատասխանում է Մեծ Հայքի Այրարատ աշխարհի Արշարունիք գավառի Մրեն ավանին։


== Պատմություն ==
1920 թվականին բնակչությունը տեղահանվել է և բնակություն հաստատել Արևելյան Հայաստանում։


== Բնակչություն ==
Եղել է բավականին մարդաշատ հայկական գյուղ։ 1907 թվանաին ուներ 955, 1913 թվականին՝ 1036 (114 ընտանիք) հայ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու այգեգործությունն էր։


== Պատմամշակութային կառույցներ ==
Ղարաբաղն ուներ Ս․ Հակոբ անվանումով եկեղեցի։


== Կրթություն ==
Եկեղեցուն կից գործում էր հայկական վարժարան։


== Ծանոթագրություններ ==
Բախչյովկա

Բախչյովկա (ուկրաիներեն՝ Бахчівка, Ղրիմի թաթարերեն՝ Aqsaqal Merkit), գյուղ Ուկրաինայի Ղրիմի Ինքնավար Հանրապետության Ռազդոլնոյեի շրջանում։ Բնակավայրը նախկինում նաև անվանվել է Ակ-Սակալ-Մերկիտ։
2001 թվականի տվյալներով Բախչյովկա գյուղում բնակվում էր 203 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(3992) Վագներ

(3992) Վագներ (անգլ.՝ Wagner), աստերոիդ աստերոիդների հիմնական գոտում։ Հայտնաբերվել է 1987 թվականի սեպտեմբերի 29-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 3,017886 ա. մ., առավելագույնը մոտենում է 2,7708 ա. մ. հեռավորության վրա և հեռանում 3,265 ա. մ.։ Արեգակի շուրջ մեկ ամբողջական պտույտ է կատարում 1914,93 երկրային օրվա ընթացքում, իր ուղեծրով շարժվելով միջինում 0,187997 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,42° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3992) Վագներ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արինու

Արինու, հնագույն քաղաք Հայաստանում՝ Ուրարտույում, Շուպրիա երկրում։ Զադուրի և Տուրհու քաղաքների հետ միասին։ Ոմանք Արինուն նույնացնում են Արինա քաղաքի հետ։


== Ծանոթագրություններ ==
Զիրյանսկի շրջան (Տոմսկի մարզ)

Զիրյանսկի շրջան (ռուս.՝ Зырянский район), մունիցիպալ շրջան Ռուսաստանի Դաշնության Տոմսկի մարզում։
Ստեղծվել է 1924 թվականին։ Վարչական կենտրոնը՝ Զիրյանսկոե։


== Աշխարհագրություն ==
Շրջանի տարածքի մակերեսը կազմում է 3966 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 12944 մարդ։ Բնակչության խտությունը կազմում էր 3,26 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Վարագույրը չի իջնում

Վարագույրը չի իջնում, ռեժիսոր Արա Վահունու 1973 թվականին նկարահանած ֆիլմը հայ բեմի և կինոյի վարպետ Գուրգեն Ջանիբեկյանի մասին, որը 1974 թվականին Համամիութենական հինգերորդ կինոփառատոնում արժանացել է դիպլոմի` գաղափարական և գեղարվեստական արժանիքների համար։


== Սյուժե ==
Ֆիլմը մասնավորապես Գուրգեն Ջանիբեկյանի ստեղծագործական կյանքի և մարդ անհատի մասին է։ Ընդհանրապես Վահունու ֆիլմերում հերոսը մարդն է իր ճակատագրով, անցած ճանապարհով, ձեռքբերումներով, առօրյա հոգսերով, անկումներով, ուրախություններով, վշտերով, իր կյանքը սերտորեն միահյուսված իր ժողովրդի անցած ճանապարհին։ Ֆիլմը վեր է հանում Գուրգեն Ջանիբեկյանի ներաշխարհը, նրա հզոր, տոկուն էությունը և նրան ներկայացնում բեմական վարագույրից անդին, առանց շպարի, հայտնի դարձնելով, որ իրական դերասանի համար ամբողջ կյանքը մի մեծ բեմականացում է։


== Նկարահանող խումբ ==
Սցենարի հեղինակ՝ Ռ. Մադոյան
Ռեժիսոր՝ Արա Վահունի
Օպեր. Յու. Բաբախանյան


== Ծանոթագրություններ ==
Ագուխացերատոպս

Ագուխացերատոպս (լատ.՝ Agujaceratops), պատկանում են թռչող դինոզավրերի դասին, որոնք ապրում էին Վերին Կավճե դարաշրջանում, ժամանակակից ԱՄՆ-ի տարածքում։ Քարացուկները գտնվել են Տեխաս նահանգում Բրուստերի շրջակայքում, Ագուչայի ֆորմացիայի մեջ (Aguja Formation)։ 2006 թվականին այն առանձնացվել է հնէաբաններ Լուկասի, Սալլիվանի և Հանթի կողմից։ Տիպային տեսակն է՝ Agujaceratops mariscalensis։
Ի սկզբանե նկարագրվել է Լեխմանի կողմից 1989 թվականին, որպես P.37.3.086 UTEP Chasmosaurus mariscalensis ։ Սակայն ավելի ուշ՝ 2006 թվականին  Լուկասի և կոլեգաների կողմից կատարված գենետիկ հետազոտությունների արդյունքում  վերանվանվել է  Agujaceratops mariscalensis ։
2016 թվականին Լեխմանը, Վիկը և Բարնեսը նկարագրել են  Agujaceratops mavericus  երկրորդ տեսակը ։


== Ծանոթագրություններ ==


== Արտաքին հղումներ ==
2010 թվականի Billboard-ի ալտերնատիվ ռոքի № 1 սինգլների ցանկ

2010 թվականի Billboard-ի ալտերնատիվ ռոքի № 1 սինգլների ցանկ ընդգրկում է ալտերնատիվ ռոքի ոճով ամենատարածված երգերը, որը կազմված է Ալտերնատիվ երգերի հիթ-շքերթների հիթերի վրա։


== Սինգլների ցանկ ==


== Ծանոթագրություններ ==
Միխայլովկա (գյուղ, Գլիբոկայայի շրջան)

Անվան այլ կիրառումների համար տե՛ս՝ ՄիխայլովկաՄիխայլովկա (ուկրաիներեն՝ Михайлівка), գյուղ Ուկրաինայի Չեռնովցիի մարզի Գլիբոկայայի շրջանում։
2001 թվականի տվյալներով Միխայլովկա գյուղում բնակվում էր 745 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բուշոն (Սոմի գավառ)

Բուշոն (ֆր.՝  Bouchon), համայնք Ֆրանսիայի Պիկարդիա մարզի Սոմ գավառում։
Բնակչությունը 2010 թվականի դրությամբ կազմում է 153 մարդ, բնակչության խտությունը` 33.26 մարդ/կմ²։ Բնակավայրը զբաղեցնում է 4.6 կմ² տարածք։


== Աշխարհագրություն ==
Գտնվում է Փարիզ քաղաքից 135 կմ հյուսիս, Ամյեն քաղաքից 25 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 92 աշխատունակ (15-64 տարեկան) բնակիչ, որոնցից ակտիվ էին 65-ը, իսկ ոչ ակտիվները` 27։ Ակտիվության ցուցանիշը կազմում է 70,7 %։ 65 աշխատունակ մարդկանցից աշխատել է 55 անձ (35 տղամարդ և 20 կին)։ Գործազուրկ են եղել 10 անձ (4 տղամարդ և 6 կին)։ 27 անաշխատունակներից 7-ը եղել են աշակերտներ կամ ուսանողներ, 12-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Թանգարանների համակարգչային ցանց

Թանգարանների համակարգչային ցանցը (MCN) ԱՄՆ-ում տեղակայված շահույթ չհետապնդող կազմակերպություն է այն մասնագետների համար, ովքեր հետաքրքրված են թանգարանների համար համակարգչային տեխնոլոգիաների օգտագործմամբ։
Թանգարանների համակարգչային ցանցը հիմնադրվել է 1967 թվականին Նյու Յորքում։ Թանգարանների համակարգչային ցանցի պատմությունը գալիս է այն  ժամանակվանից, երբ տեղեկատվական տեխնոլոգիաները զարգանում էին արագ տեմպերով։ Սկզբում կազմակերպությունը սկսեց աշխատել որպես թանգարանների ոչ ֆորմալ խմբավորում` նպատակ ունենալով ավտոմատացնել գրանցումները։ Նյու Յորքի արվեստի խորհրդի ֆինանսավորմամբ, Թանգարանների համակարգչային ցանցը մշակեց նախատիպային հիմնական ցանց, որը տրվեց մասնակիցներին 1968-1971 թվականներին։ Երբ ֆինանսավորումն ավարտվեց 1971 թ.-ին, թանգարանների համակարգչային ցանցը պաշտոնապես ընդգրկվեց որպես ոչ առևտրային կազմակերպություն, և այն այդ ժամանակվանից սկսել է անդամներ ներգրավել։ Քանի որ նոր տեխնոլոգիան փոխարինում էր ընդհանուր գրանցման նախնական համակարգին, Թանգարանների համակարգչային ցանցը վերածվեց այնպիսի ցանցի, որը ցանկանում է բարելավել թանգարանային տեղեկատվության զարգացման, կառավարման և փոխանցման հարցերը ավտոմատացման միջոցով։
Թանգարանների համակարգչային ցանցը կազմակերպում է ամենամյա համաժողով, քննարկման ֆորում, հատուկ հետաքրքրությունների խմբեր, թանգարանային կայքերի առցանց գրացուցակ և այլն։ Անդամների մեջ կան անհատներ, տարբեր հաստատություններ և ընկերություններ։ Կազմակերպությունը ղեկավարում է տնօրենների խորհուրդը։ Տնօրենների կազմաը ներառում է նախագահ, փոխնախագահ և քարտուղար։


== Ծանոթագրություններ ==


== Արտաքին հղումներ ==
MCN website
Museum Sites Online
Mustech Central, MCN Project Registry
Սեն Ժուլիեն դու Սեր

Սեն Ժուլիեն դու Սեր (ֆր.՝ Saint-Julien-du-Serre), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 828 մարդ, բնակչության խտությունը` 84.66 մարդ/կմ²։ Բնակավայրը զբաղեցնում է 9.78 կմ² տարածք։


== Աշխարհագրություն ==
Գտնվում է Փարիզ քաղաքից 500 կմ հարավ, Լիոն քաղաքից` 130 կմ հարավ, Պրիվա քաղաքից` 18 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 548 աշխատունակ (15-64 տարեկան) բնակիչ, որոնցից ակտիվ էին 382-ը, իսկ ոչ ակտիվները` 166։ Ակտիվության ցուցանիշը կազմում է 69,7 %։ 382 աշխատունակ մարդկանցից աշխատել է 342 անձ (181 տղամարդ և 161 կին)։ Գործազուրկ են եղել 40 անձ (22 տղամարդ և 18 կին)։ 166 անաշխատունակներից 57-ը եղել են աշակերտներ կամ ուսանողներ, 79-ը` թոշակառուներ, իսկ 30-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
143


== Դեպքեր ==


== Ծնունդներ ==


== Մահեր ==
143 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 143 թվականն է, 
II դարի 43-րդ տարին։